
Bwriad erthygl Huw Lewis ‘Cymraeg Ail Iaith yn ein cwricwlwm’ (Lewis, 2015) yw sicrhau bod pob plentyn mewn addysg Cymraeg yn cael y cyfle i ddysgu’r Gymraeg yn ei hysgolion nhw ‘rwyf am i bob plentyn a pherson ifanc yng Nghymru gael cyfle i ddysgu Cymraeg yn llwyddiannus.’ (Lewis,2015: 2). 
Mae’r erthygl gan Lewis yn amlinellu’r argymhellion yr Athro Davies o’r adroddiad ‘Un Iaith i bawb’ (2013) a’r Athro Donaldson yn yr adroddiad ‘Dyfodol Llwyddiannus’ (2015); sydd yn dangos y bod y tri yn canu o’r un llyfrau emynau. Prif bryderon y tri yw problemau sydd yn cael eu hwynebu ar hyn o bryd o fewn y cwricwlwm Saesneg a’r ddarpariaeth o Gymraeg Ail Iaith mewn ysgolion. Mae Lewis yn sôn am y daith hir sydd yn wynebu ysgolion er mwyn cyrraedd datrysiad cytûn i bawb.
Dywedir Lewis erbyn hyn mae llawer o bobl ifanc yn gadael ysgolion heb y sgiliau Cymraeg angen ar gyfer y byd gwaith. (Lewis 2015). Felly mae hyn yn dangos bod y plant sydd yn derbyn addysg Gymraeg Ail Iaith yn datblygu i fod yn bobl hyderus wrth siarad Cymraeg o hyd, a chydnabyddir ‘nid oes digon o gyfleoedd i ddisgyblion wella eu gallu i ddefnyddio’r Gymraeg ac eithrio mewn gwersi Cymraeg’ (Davies, 2013: 3).
Mae Llywodraeth Cymru yn nodi yn yr adroddiad ‘Strategaeth Addysg Cyfrwng Cymraeg’ fod ‘system addysg a hyfforddiant sy’n ymateb i’r galw cynyddol am addysg cyfrwng Cymraeg, gan gynyddu nifer y dysgwyr sy’n dod yn rhugl yn y Gymraeg ac sy’n gallu defnyddio’r iaith yn eu cymunedau, gyda’u teuluoedd ac yn y gweithle.’ (Llywodraeth Cymru, 2010: 3)
Mae Lewis yn cydnabod bod y broblem yn un barhaus ac sydd yn parhau i fod yn broblem ers saith mlynedd. Mae hyn yn golygu nad yw Llywodraeth Cymru yn adnabod beth sydd yn achosi i bobl ifanc gadael yr ysgol heb y sgiliau angenrheidiol yn y Gymraeg. Mae Athro Donaldson yn awgrymu dylai ysgolion canolbwyntio fwy ar y gallu i ddisgyblion cyfathrebu yn hyderus yn y Gymraeg er mwyn gallu defnyddio'r sgil yma o fewn byd gwaith. (Donaldson, 2015: 108) Mae hyn yn dangos ffordd ymlaen i ddatblygu'r sgiliau angenrheidiol.
Mae llawer o ysgolion yn gwneud yr ymdrech i ehangu'r defnydd o’r Iaith Gymraeg o fewn yr ysgol trwy ddilyn y cynllun Siarter Iaith. Dwedir y Siarter Iaith ar ei gwefan ‘mae’r cynllun yn annog cyfranogiad gan bob aelod o gymuned yr ysgol - yn ddisgyblion, rhieni, llywodraethwyr ysgol a’r gymuned ehangach’ (Llywodraeth Cymru, dim dyddiad). Mae’r Siarter Iaith yn cyfuno defnydd y Gymraeg o fewn a thu allan yr ysgol gan ddilyn argymhellion yr Athro Davies yn berffaith sydd yn uno’n ac argymhellion yr Athro Donaldson sef i roi cyfle i ddisgyblion ddefnyddio Cymraeg o fewn ei chymuned leol. (Davies, 2013). Bydd yr ysgolion yn cwblhau holiadur ar ddiwedd bob tymor i weld sut mae disgyblion yn defnyddio’r Gymraeg. Mae’r holiadur yn rhoi trosolwg i’r ysgolion am ddealltwriaeth o sut i hybu eu sgiliau Gymraeg o fewn yr ysgol a gweithio tuag gwobrau. Mae canlyniadau holiadur ar-lein y Siarter Iaith Cymraeg Campus a gyflawnwyd ar draws 25 o ysgolion bod mwy o blant yn defnyddio’r Gymraeg tu allan i’r dosbarth gyda’r sgôr cyfartaledd o 2 yn newid i 7 (ERW,2016). Mae hyn felly yn pwysleisio angen cryf ar blant Ail Iaith i ddefnyddio’r Gymraeg tu allan y dosbarth er mwyn datblygu ei sgiliau angenrheidiol o Gymraeg.
Mae Lewis yn dweud bod angen canolbwyntio ‘ar ddysgu Cymraeg fel ffordd o gyfathrebu yn bennaf, yn enwedig cyfathrebu llafar a deall iaith lafar’ (Lewis,2015: 2). Mae yna ffocws mawr ar faes Ieithoedd, Llythrennedd a Chyfathrebu gan fod y 3 maes yma yn rhan o bedwar diben y cwricwlwm newydd gan yr Athro Donaldson. Er mwyn i’r disgybl bod yn fwy mentrus gan allu fod yn greadigol. (Donaldson,2015) mae’n rhaid ei yn medru ‘cyfathrebu’n effeithiol yn y Gymraeg mewn gwahanol gyd-destunau, gan gynnwys lleoliadau gwaith.’ (Donaldson,2015). Neu er mwyn i’r disgybl gallu fod yn iach ac yn hyderus mae’n rhaid bod y disgybl yn medru ‘cyfleu eu meddyliau, eu barn a’u teimladau’n sensitif a chymryd rhan yn hyderus mewn gwahanol gyd-destunau cymdeithasol’ (Donaldson,2015). Mae’r Athro Donaldson yn pwysleisio bod angen i blant Cymraeg Ail Iaith fod yn ddisgyblion hyderus wrth siarad ar lafar. Y ffordd ymlaen ar gyfer hyn yw ymarfer wrth gyfathrebu ag eraill. Mae’r Athro Davies yn dweud taw un o flaenoriaethu'r disgyblion yw bod ‘hyder y disgyblion i ddefnyddio’r iaith yn ffactor pwysig’ (Davies,2013: 7). Ond ar y llaw arall mae’r Athro Davies yn dadlau ei phwynt trwy ddweud ‘Cafwyd enghreifftiau o waith llafar lle’r oedd dysgwyr wedi dysgu ar gof gwaith a ddarparwyd yn ysgrifenedig, air am air.’ (Davies,2013: 14). Mae hyn felly yn dangos bod y disgyblion yn medru dysgu'r iaith ond ddim yn parhau yw defnyddio o amgylch yr ysgol a thu allan yr ysgol. Mae Lewis hefyd yn cyffwrdd ar bwysigrwydd bod y disgyblion Cymraeg Ail Iaith yn medru cyfathrebu trwy’r Gymraeg gan ddweud bod disgyblion yn medru deall yr iaith trwy lafar a bod y disgyblion yn medru rhoi tro ar gyfathrebu trwy Gymraeg ar lafar. (Lewis,2015: 2). Felly eto gallwn weld bod yn bwysig bod disgyblion yn medru dysgu'r Gymraeg trwy gyfathrebu er mwyn rhoi hwb a hyder i’r disgyblion.
Mae Ysgol Plascrug yn Aberystwyth yn enghraifft o ysgol sydd yn ymarfer yr argymhelliad. Mae Estyn wedi nodi ‘ bod llai nag 1% o’r disgyblion yn dod o gartrefi lle mae’r Gymraeg yn brif iaith’ (Estyn 2012). Mae’r ysgol yn paratoi'r disgyblion i fod yn rhan o gymdeithas ddwyieithog trwy gael yr athrawon i fynychu cyrsiau Sabothol er mwyn gwella eu medrau ac i fod yn rôl modelau da ar gyfer y disgyblion Ail Iaith. O ganlyniad i’r athrawon yn dilyn y cwrs Sabothol mae defnydd o Gymraeg yn yr ysgol wedi cynyddu ac mae’r Gymraeg bellach ‘yn cael ei defnyddio’n gyfrwng addysgu ar gyfer 40% o’r amserlen’ (Estyn,2012). Felly mae hyn yn dangos bod pwysigrwydd ymarfer yr iaith ar lafar i’r disgyblion Ail Iaith yn ffordd dda iawn i ddatblygu ei sgiliau ac edrych ymlaen at y dyfodol.
Mae Lewis yn pwysleisio'r angen i’r sector addysg datblygu ei sgiliau (Lewis,2015). Mae hyn felly yn awgrymu bod gan yr athrawon ddim digon o hyder i gyrraedd gofynion dysgu Cymraeg Ail Iaith yn yr ysgolion. Ond mae’r Athro Donaldson yn dadlau ‘dylai’r goblygiadau o ran gwella cymhwysedd yn y Gymraeg yn y gweithlu addysg gael eu trafod drwy’r Fargen Newydd i’r Gweithlu Addysg ac adolygiad yr Athro Furlong o addysg athrawon’ (Donaldson,2015: 60).
Mae’r adroddiad yn sôn bod angen i athrawon ‘canolbwyntio’n fwy miniog ar anghenion dysgwyr unigol, gan gynnwys eu cynorthwyo i ddysgu sut i ddysgu’ (Furlong,2015: 6). Mae’r nodweddion yma yn addas ar gyfer addysgu'r sgiliau yn well. Ond er hyn mae’r Athro Donaldson yn cydnabod ‘bydd angen hefyd am weithredu mwy uniongyrchol i feithrin hyder a chapasiti athrawon ac arweinwyr ysgol wrth fwrw ymlaen ag argymhellion yr adolygiad’ (Donaldson,2015: 112).
Wrth gau pen y mwdwl felly mae angen datblygu ac esblygu ffyrdd o ddysgu’r Gymraeg Ail Iaith o fewn ysgolion sector Saesneg yn enwedig wrth ddatblygu sgiliau o amgylch y dosbarthiadau. Mae Lewis yn cydnabod y ffordd ymlaen yn barod sef cynyddu Cymraeg o fewn y cwricwlwm (Lewis,2015: 3) Mae’r Urdd yn gyd gweithio efo ysgolion ysgol er mwyn trefnu a chynnal gweithgareddau er mwyn datblygu sgiliau Cymraeg y disgyblion. Ond teimlaf fod angen mwy o weithrediadau ynglŷn â phethau eraill er enghraifft mae Athro Donaldson yn awgrymu ‘dylai defnydd gwell a mwy creadigol o lawer gael ei wneud o dechnoleg wrth addysgu a dysgu Cymraeg’ (Donaldson,2015: 60). Mae hyn yn darged er mwyn ymdrin ag addysg yn y dyfodol ond teimlaf nid oes digon o ffocws ar hyn o bryd o fewn y sector addysg.

